|  |
| --- |
| **Образецът на частична предварителна оценка на въздействието влиза в сила от 01 януари 2021 г.** |

|  |  |  |
| --- | --- | --- |
| **Частична предварителна оценка на въздействието** | | |
| **Институция:**  **Министерство на туризма** | **Нормативен акт:**  ЗИД на Закон за обществените поръчки |
|  | **………………………………………………** |
| **Лице за контакт:**  Дирекция АПД Ивелин Славов  Дирекция ТП Мая Никовска  …………………………. | **Телефон и ел. поща:**  02/9046812;  [i.slavov@tourism.government.bg](mailto:i.slavov@tourism.government.bg)  02/9046873  [m.nikovska@tourism.government.bg](mailto:m.nikovska@tourism.government.bg) |
| **1. Проблем/проблеми за решаване:**  Предложението е продиктувано от необходимостта да се регламентира възможността в националното законодателство възложителите по ЗОП по-ефективно и ефикасно да осъществяват целевите си информационни кампании за запознаване на още по-широк кръг от обществеността с политиките си в областта на дейността на всеки от тях, посредством най-съвременните технологии в информационния сектор.  С Директива (ЕС) 2018/1808 на Европейския парламент и на Съвета от 14 ноември 2018 година предвид променящите се пазарни условия беше изменена Директива 2010/13/ЕС за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги) (ОВ, L 303/69 от 28 ноември 2018 г.). С посочената промяна в обхвата на регулацията по Директива 2010/13/ЕС са включени и услугите на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирани от потребителите видеоклипове. В съображенията на самата Директива (ЕС) 2018/1808 – съображение (4) и съображение (5) се посочва, че услугите на платформите за споделяне на видеоклипове предоставят аудиовизуално съдържание, което широката общественост, и по-специално младите хора, ползват във все по-голяма степен, като същото е вярно и за услугите на социалните медии, които са се превърнали във важно средство за споделяне на информация, развлечение и образоване, включително чрез предоставяне на достъп до предавания и генерирани от потребители видеоклипове. Ето защо тези услуги на социалните медии са включени в обхвата на Директива 2010/13/EС, защото те се конкурират за една и съща аудитория и приходи с аудиовизуалните медийни услуги. Освен това те имат и значително въздействие, тъй като улесняват възможността потребителите да формират и влияят на мнението на други потребители.  Във връзка с изясняване на обхвата на новата регулация в Директива 2010/13/ЕС в резултат от изменението с Директива (ЕС) 2018/1808 е издадено Съобщение на Комисията „Насоки относно практическото прилагане на критерия за основна функционална възможност от определението на „услуга на платформите за споделяне на видеоклипове“ съгласно Директивата за аудиовизуалните медийни услуги (2020/С 223/02).  Националното ни законодателство е приведено в съответствие с измененията на Директива 2010/13/ЕС с Директива (ЕС) 2018/1808 със Закона за изменение и допълнение на Закона за радиото и телевизията (обн. ДВ, бр. 109 от 2020 г., в сила от 22.12.2020 г.), като в обхвата на регулацията на Закона за радиото и телевизията са включени услугите на платформи за споделяне на видеоклипове, предоставяни от доставчици на платформи за споделяне на видеоклипове под юрисдикцията на Република България, доколкото попадат в областите, координирани от Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги) (ОВ, L 95/1 от 15 април 2010 г.), изменена с Директива (ЕС) 2018/1808 на Европейския парламент и на Съвета от 14 ноември 2018 г. за изменение на Директива 2010/13/ЕС за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги), предвид променящите се пазарни условия (ОВ, L 303/69 от 28 ноември 2018 г.).  От обхвата на приложното поле на регулацията на възлагането на обществените поръчки съгласно чл. 13, ал. 1, т. 5 от Закона за обществените поръчки са изключени обществените поръчки за закупуване на програмно време или осигуряване на предавания, които се възлагат на доставчици на медийни услуги, предвид на това, че дейността е регулирана и като са отчетени някои аспекти с културна или социална значимост, които правят неподходящо прилагането на правилата за обществените поръчки. Същевременно развитието на регулацията на аудиовизуалните услуги с изменението с Директива (ЕС) 2018/1808 на Директива 2010/13/ЕС не е намерило съответно отражение в областта на регулацията на обществените поръчки, като възлагането на услуги на платформи за споделяне на видеоклипове, предоставяни от доставчици на платформи за споделяне на видеоклипове продължават да бъдат в обхвата на регулацията по ЗОП и да се възлагат по реда на същия. Поради това е изготвен законопроект за изменение и допълнение в чл. 13, ал.1, т. 5 от Закона за обществените поръчки. С изменението, след думите „медийни услуги“ се поставя съюзът „и“ и се допълват думите „и при поръчки за услуги на платформа за споделяне на видеоклипове, които се възлагат на доставчици на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирано от потребителите съдържание.“  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  *1.3. Посочете защо действащата нормативна рамка не позволява решаване на проблема/проблемите.*  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* | | |
| **2. Цели:**  **Цел 1** Достигане до по-широк кръг на потребители на информация по информационни кампании на възложителите и създаване в националното ни законодателство в областта на обществените поръчки на разпоредби, произтичащи от измененията на Директива 2010/13/ЕС на Европейския парламент и на Съвета от 10 март 2010 година за координирането на някои разпоредби, установени в закони, подзаконови и административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги) с Директива (ЕС) 2018/1808 на Европейския парламент и на Съвета от 14 ноември 2018 година, предвид променящите се пазарни условия като се отчете общата степен, тежест и системност на навлизане на дигиталните технологии в ежедневието на световното населени и се създават условия и за недопускане на нарушения на условията за прилагане на закона. По данни от официални и водещи източници, напр. Национален статистически институт (НСИ), Евростат, Агенция Блумбърг (Bloomberg), Агенция Statista (Statista) използването на нови, съвременни и алтернативни източници за получаване и обмен на информация, търговски съобщения, продуктово позициониране, информационни кампании и др. нараства експоненциално на локално и глобално ниво, като напр. по данни на НСИ за 2021 г. населението в България използва интернет, вкл. чрез различни платформи както следва:   * Телефонни или видео разговори по интернет (чрез приложения като Viber, WhatsApp, Skype, Facetime, Messenger, Snapchat) – 63.4%; * Участие в социални мрежи (създаване на потребителски профил, публикуване на съобщения или други дейности във Facebook, Twitter, Instagram, Snapchat, TikTok и др.) – 60%; * Размяна на съобщения в реално време (чрез приложения като Skype, Messenger, WhatsApp, Viber, Snapcahat) – 56.5%; * Четене на сайтове за новини онлайн, вестници, списания – 54.4%; * Намиране на информация за стоки и услуги – 45.7%.   По данни от изследване на Евростат относно статистически данни за използване на социални медии от икономически оператори, към м. юни 2022 г., над 80% от същите използват активно различни платформи, като преимуществено се използват социални мрежи и специализирани уебсайтове за мултимедийна обмяна на съдържание.  Съгласно Statista потребителите на социални медии в глобален мащаб нарастват с около 500 млн. всяка година при изследван период от 2017 г. с прогноза до 2027 г., като за 2022 г. се отчитат 4.59 млрд. потребители.  *Посочете определените целиза решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**  Възложители по ЗОП, потребители на информация от платформи за споделено управление и други.  *Посочете всички потенциални заинтересованистрани/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:** | | |
| **4.1. По проблем 1:**  *Вариант за действие 1 „Приемане на ЗИД на ЗОП “*  Приемане на изменение и допълнение на Закона за обществените поръчки, като в чл. 13, ал.1, т. 5 след думите „медийни услуги“ се поставя съюзът „и“ и се допълват думите „и при поръчки за услуги на платформа за споделяне на видеоклипове, които се възлагат на доставчици на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирано от потребителите съдържание.“.  В § 2. от Допълнителните разпоредби, се създадат нова т. 6а и нова т. 56а със следното съдържание:  „6а. „Доставчик на платформа за споделяне на видеоклипове“ е лице по член 1, параграф 1, буква га) от Директива 2010/13/ЕС на Европейския парламент и на Съвета от 10 март 2010 година за координирането на някои разпоредби, установени в закони, подзаконови и административни актове на държавите-членки, отнасящи се до предоставянето на аудиовизуални медийни услуги, и съгласно Съобщение на Комисията „Насоки относно практическото прилагане на критерия за основна функционална възможност от определението на „услуга на платформите за споделяне на видеоклипове“ съгласно Директивата за аудиовизуалните медийни услуги (2020/С 223/02).“  „56а. „Услуга на платформа за споделяне на видеоклипове“ е услугата по член 1, параграф 1, буква аа) от Директива 2010/13/ЕС на Европейския парламент и на Съвета от 10 март 2010 година за координирането на някои разпоредби, установени в закони, подзаконови и административни актове на държавите-членки, отнасящи се до предоставянето на аудиовизуални медийни услуги и съгласно Съобщение на Комисията „Насоки относно практическото прилагане на критерия за основна функционална възможност от определението на „услуга на платформите за споделяне на видеоклипове“ съгласно Директивата за аудиовизуалните медийни услуги (2020/С 223/02).“  *Анализ на въздействията на вариант 1:*   * Ще се улесни работата на възложителите, които имат нормативни задължения за провеждането на информационни кампании и провеждат целеви такава във връзка с възложените им функции. * Ще се осигури бързина и много по-висока ефективност от провеждането на такива кампании. * Ще се осигури равно третиране от Закона за обществените поръчки на изпълнители на поръчки, които са доставчици на медийни услуги и които са доставчици на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирано от потребителите съдържание, с оглед на поставянето им в един и същ регулаторен режим в Закона за радиото телевизията и в Директива 2010/13/ЕС на Европейския парламент и на Съвета от 10 март 2010 година за координирането на някои разпоредби, установени в закони, подзаконови и административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги) с изменението й с Директива (ЕС) 2018/1808 на Европейския парламент и на Съвета от 14 ноември 2018 година.   С направеното предложение не се нарушават правилата за свободна и лоялна конкуренция при възлагане на обществени поръчки доколкото в специалната уредба в областта на аудиовизуалните услуги след измененията в правото на ЕС през 2018 г. и в националната уредба по ЗРТ през 2020 г. услугите на платформа за споделяне на видеоклипове, които се възлагат на доставчици на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирано от потребителите съдържание, са поставени в равностойно положение и в същия регулаторен режим както медийните услуги, предоставяни от доставчици на медийни услуги, които съгласно чл. 13, ал. 1, т. 5 от ЗОП са изключени от приложното поле на закона. | | |
|  | | |
| **4.2. По проблем 2:**  *\*При повече от един поставен проблем мултиплицирайте Раздел 4.1.* | | |
| **4.n. По проблем n:**  *\*При повече от един поставен проблем мултиплицирайте Раздел 4.1.* | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  |  |  | | --- | --- | --- | --- | --- | --- | |  | | **Вариант**  **„Без действие“** | **Вариант 1** | **Вариант 2** | **Вариант n** | | ***Ефективност*** | Цел 1: Достигане до по-широк кръг на потребители на информация по информационни кампании на възложителите и създаване в националното ни законодателство в областта на обществените поръчки на разпоредби, произтичащи от измененията на Директива за аудиовизуалните медийни услуги | 3 | 1 |  |  | | Цел 2: … |  |  |  |  | | Цел 3: … |  |  |  |  | | ***Ефикасност*** | Цел 1: Достигане до по-широк кръг на потребители на информация по информационни кампании на възложителите и създаване в националното ни законодателство в областта на обществените поръчки на разпоредби, произтичащи от измененията на Директива за аудиовизуалните медийни услуги | 3 | 1 |  |  | | Цел 2: … |  |  |  |  | | Цел 3: … |  |  |  |  | | ***Съгласуваност*** | Цел 1: Достигане до по-широк кръг на потребители на информация по информационни кампании на възложителите и създаване в националното ни законодателство в областта на обществените поръчки на разпоредби, произтичащи от измененията на Директива за аудиовизуалните медийни услуги | 3 | 1 |  |  | | Цел 2: … |  |  |  |  | | Цел 3: … |  |  |  |  |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **5.2. По проблем 2:**  *\* При повече от един поставен проблем мултиплицирайте таблицата за всеки отделен проблем.* | | |
| **5.n. По проблем n:**  *\* При повече от един поставен проблем мултиплицирайте таблицата за всеки отделен проблем.* | | |
| **6. Избор на препоръчителен вариант:**  **По проблем 1: Вариант 1 „Приемане на ЗИД на ЗОП “**  Приемане на изменение и допълнение на Закона за обществените поръчки, като в чл. 13, ал.1, т. 5 след думите „медийни услуги“ се поставя съюзът „и“ и се допълват думите „и при поръчки за услуги на платформа за споделяне на видеоклипове, които се възлагат на доставчици на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирано от потребителите съдържание.“ и дефиниране в § 2 от ДР на ЗОП на понятията „Доставчик на платформа за споделяне на видеоклипове“ и „Услуга на платформа за споделяне на видеоклипове“.  При прилагането на този вариант в най-висока степен се постига заложената цел и се преодоляват негативните последици от непредприемането на законодателното решение, а именно доставчиците на медийни услуги по смисъла на чл. 13, ал. 1, т. 5 от ЗОП да останат в по-привилигировано отношение спрямо доставчици на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирано от потребителите съдържание, макар същите да са поставени в същия регулаторен режим както доставчици на медийни услуги, предоставяните от които медийни услуги съгласно чл. 13, ал. 1, т. 5 от ЗОП са изключени от приложното поле на закона.  **По проблем 2: Вариант n „ … “**  …………………………………………………………………..……………………… ………………………………………………………………………………………….  **По проблем 3: Вариант n „ … “**  …………………………………………………………………..……………………… ………………………………………………………………………………………….  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        Не се предвиждат ефекти в посока на намаляване на административна тежест за физически и юридически лица, тъй като не се засягат административни процедури по отношение на тях.  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**    От обхвата на Закона за обществените поръчки се изключват не само медийните услуги, предоставяни от доставчици на медийни услуги, както е по действащата в момента редакция, но също така от този регулаторен режим се изключват и услугите на платформи за споделяне на видеоклипове, предоставяни от доставчици на платформи за споделяне на видеоклипове, включително услугите на социалните медии, при които съществената функционална възможност е посветена на предоставянето на широката общественост на програми и/или генерирано от потребителите съдържание. Не се засягат режими, дефинирани като административни услуги, предоставяни съгласно закон.    *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**    …………………………………………………………………..……………………… ………………………………………………………………………………………….    *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани такива.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**    ……………………………………………………………..………………………………  ……………………………………………………………………………………………..  ……………………………………………………………………………………………..  *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.*  Възможностите на националните възложители да имат нормативно основание да се възползват от технологичните специфики, които характеризират преноса на търговска, социална, образователна и др. информация.  Общественото обсъждане ще се проведе съгласно изискванията на чл. 26 от Закона за нормативните актове. | | |
| **8. Приемането на нормативния акт произтича ли от правото на Европейския съюз?**      Предложеното законодателно изменение е свързано със създаване в националното ни законодателство в областта на обществените поръчки на разпоредби, свързани с измененията на Директива 2010/13/ЕС на Европейския парламент и на Съвета от 10 март 2010 година за координирането на някои разпоредби, установени в закони, подзаконови и административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги) с Директива (ЕС) 2018/1808 на Европейския парламент и на Съвета от 14 ноември 2018 година, *но не се касае* за транспониране на разпоредби на тази директива и същото не произтича пряко от такива.  *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  СЪОБЩЕНИЕ НА КОМИСИЯТА Насоки относно практическото прилагане на критерия за основна функционална възможност от определението на „услуга на платформите за споделяне на видеоклипове“ съгласно Директивата за аудио-визуалните медийни услуги (2020/C 223/02),  Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в законови, подзаконови и административни актове на държавите членки, отнасящи се до предоставянето на аудио-визуални медийни услуги (Директива за аудио- визуалните медийни услуги) (ОВ L 95, 15.4.2010 г.), изменена с Директива (ЕС) 2018/1808 (ОВ L 303, 28.11.2018 г.) г.  *Приложете необходимата допълнителна информация и документи.* | | |
| **11. Информационни източници:**  Национален статистически институт, ЕВРОСТАТ “Social media - statistics on the use by enterprises” Data extracted in June 2022 Planned article update: June 2024,  Агенция Блумбърг (Bloomberg), Агенция Statista (Statista) и други  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: Николай Ланджев, директор на дирекция АПД и Мая Никовска, директор на дирекция ТП**  **Дата:** …  **Подпис:** … | | |